יותר מ-30 שנה לאחר מותו, ארבעת הארגונים שהקים עדיין פעילים. בשנת 2008 הוקמה תוכנית לכבוד עבודתו במכון לאס קאסאס באולם בלקפריארס, באוניברסיטת אוקספורד .
רשימת השירים הנמכרים ביותר בכל הזמנים בארצות הברית
רשימת השירים הנמכרים ביותר בכל הזמנים בגרמניה
רשימת השירים הנמכרים ביותר בכל הזמנים בספרד
רשימת השירים הנמכרים ביותר בכל הזמנים
אוואנטי! (סרט)
אוואנטי! (באיטלקית: !Avanti, פירוש: קדימה!) הוא סרט קומדיה אמריקאי משנת 1972 בבימויו של בילי ויילדר עם ג'ק למון וג'ולייט מילס בתפקידים הראשיים.
התסריט מבוסס על מחזה בשם זה מאת סמואל טיילור שהועלה בברודוויי ב-1968.
הצילומים נעשו באי איסקיה ובעיר סורנטו. למון ומילס מופיעים בסרט בקטע עירום.
העלילה מתרחשת בעיקר בבית מלון באיסקיה ושם הסרט נובע מתהליך פתיחת הדלת. בתחילה נוקשים בדלת וקוראים "?Permesso" (אפשר?) ונענים מהחדר ב"!Avanti" (קדימה, פתוח).
תקציר העלילה.
התעשיין ונדל אמברוסטר (ג'ק למון) נאלץ לטוס באופן דחוף מבלטימור לאיטליה כדי לטפל בהחזרת גופתו של אביו שנהרג בתאונת דרכים באי איסקיה. במלון אקסלציור הוא נפגש בפמלה פיגוט (ג'ולייט מילס) שהגיעה לאותו מלון כדי לטפל בקבורת אמה שנהרגה באותה תאונה.
תוך זמן קצר מסתבר לוונדל כי אביו היה מגיע מזה עשר שנים למלון הזה בכל קיץ עם אמה של פמלה. מנהל המלון קרלו קרלוצ'י (קלייב רביל) מבטיח לו לסדר את כל העניינים הביורוקרטים המסובכים.
משפחת טרוטה חוטפת את שתי הגופות ודורשת מוונדל 3200 דולר כפיצויים לנזק שנגרם לכרם שלהם מהתאונה והוא נאלץ לשלם.
בינתיים מתהדקים היחסים בין ונדל ופמלה והם שוחים בים בעירום כפי שעשו הוריהם. החדרן ברונו (ג'יאנפרנקו ברא) שצילם בזמן את ההורים עירומים, מצלם אותם כעת ומבקש מוונדל שיעזור לו לקבל ויזה לארצות הברית משם גורש בגלל עברות שביצע, כי הוא רוצה לברוח מחברתו הסיציליאנית אנה שכעת בהיריון, אחרת יפרסם את התמונות. אנה מאזינה לשיחה, נכנסת לחדר של פמלה עם אקדח, מזעיקה את ברונו, הורגת אותו ובורחת.
פמלה נאלצת לעבור לחדרו של ונדל והיחס ביניהם מתחמם. הם מחליטים לקבור את הוריהם באיסקיה ולשלוח לבלטימור ארון קבורה עם ברונו.
אשתו של ונדל מזעיקה לעזרה את איש משרד החוץ ג'יי ג'יי בלודג'ט (אדוארד אנדרוז) שמגיע למקום בהליקופטר צבאי ומזרז את כל העניינים. ונדל ופמלה נפרדים לא לפני שהם קובעים כי יגיעו למקום כל שנה בקיץ למשך חודש כמו שעשו הוריהם.
ונדל עולה להליקופטר עם הארון (ובתוכו ברונו).
יגואר XK140
יגואר XK140 (באנגלית: Jaguar XK140) היא מכונית ספורט מתוצרת יצרנית רכבי היוקרה יגואר, אשר יוצרה בין השנים 1954–1957 בבריטניה.
ג'ון ריילי
ג'ון ריילי (באנגלית: John Riley; 1646 – מרץ 1691) היה צייר פורטרטים אנגלי. הוא צייר דיוקנאות של מלכי אנגליה צ'ארלס השני וג'יימס השני, והיה צייר החצר של ויליאם השלישי ומרי השנייה. אחד מתלמידיו היה ג'ונתן ריצ'רדסון.
חיים וקריירה.
ריילי נולד בלונדון, אחד מבניו של ויליאם ריילי, שומר הרשומות במצודת לונדון ועסק בשירות המלוכה והאצולה. בן אחר, תומאס ריילי, היה שחקן.
ריילי למד ציור אצל אייזיק פולר וג'רארד סוסט, ומהאחרון הוא למד סגנון ציור פורטרטים באופן ישיר שהפך את דיוקנאותיו לראויים לציון.
ריילי לא זכה להתבלט עד למותו של סר פיטר לילי. כאשר הוא צייר את הפקיד המלכותי תומאס צ'יפינץ', שהיה מרוצה מתוצאת דיוקנו, והראה זאת למלך. לאחר מכן צ'ארלס השני נתן לריילי כמה עבודות, ובסופו של דבר ישב אצלו לציור דיוקן.
ריילי צייר גם את ג'יימס השני ומרי ממודנה, יחד עם ויליאם השלישי ומרי השנייה. הוא מונה לצייר הראשי של החצר המלכותית, יחד עם סר גודפרי קנלר.
נאמר על ריילי שהוא אדם שקט וצנוע ודיוקנאותיו נראים אמיתיים וחיים. עם ביטחון עצמי רב יותר הוא יכול היה להגיע לעמדה של לילי או קנלר.
יצירותיו המצליחות ביותר הן שלושה פורטרטים יוצאי דופן של משרתים. הוא צייר דיוקן באורך מלא של בריג'ט הולמס בשנת 1686, הנמצא באוסף המלכותי. היא הייתה דמות משרתת בולטת בחצר המלוכה שתפקידיה כללו ניקוי הדירות המלכותיות. היא כיהנה בתקופת שלטונם של צ'ארלס הראשון, צ'ארלס השני, ג'יימס השני, ויליאם השלישי ומרי השנייה. שני דיוקנאות אחרים, קטנים יותר, של משרתים הם קתרין אליוט (באוסף במלכותי) ו"סקאליון" בגלריית כריסטצ'רץ' באוקספורד.
הוא נעזר בציור התלבושות והאביזרים על ידי ג'ון קלוסטרמן, שסיים כמה מתמונותיו של ריילי לאחר מותו.
ריילי נפטר במרץ 1691, ונקבר בכנסיית סנט בוטולף, בישופסגייט.
בין תלמידיו של ריילי היה ג'ונתן ריצ'רדסון (1667–1745), שהתחתן עם אחייניתו של ריילי, ובהיותו בעצמו המורה של תומאס הדסון (שהיה בתורו המורה של סר ג'ושוע ריינולדס), העבירו מסורת של סגנון בריטי באמנות ובציור דיוקנאות.
ניר ברקוביץ'
ניר ברקוביץ' (נולד ב-16 בנובמבר 1982) הוא כדורגלן עבר ישראלי, המשמש כמאמן כדורגל המאמן את סקציה נס ציונה. ניר הוא אחיו הצעיר של כדורגלן העבר אייל ברקוביץ'.
קריירה.
בצעירותו, ברקוביץ' שיחק בקבוצת הנוער של מכבי חיפה ובקבוצת המילואים של ארסנל. בקריירת הבוגרים שיחק בהפועל ראשון לציון, הפועל חיפה, מכבי אחי נצרת, הפועל רעננה ובמכבי נתניה. בגיל 24 פרש מקריירת משחק.
את קריירת האימון התחיל בקבוצות הנוער של עירוני נשר ובעונת 2015/2016 אימן את קבוצת הנוער של הפועל ראשון לציון. לאחר כשנה בתפקיד מונה ברקוביץ' למאמן הקבוצה הבוגרת של המועדון, אותה אימן כשנתיים. ב-2018 חתם בהפועל רמת גן אך תוך כחצי שנה חזר להפועל ראשון לציון, אותה אימן עד תום העונה. ב-10 בספטמבר מונה ברקוביץ' למאמנה של הפועל אום אל-פאחם. באותה עונה, הוביל את הקבוצה לניצחון סנסציוני על מכבי תל אביב בשמינית גמר גביע המדינה. ב-6 ינואר 2020 פוטר מתפקידו.
בקיץ 2020, מונה ברקוביץ' למאמנה של מכבי אחי נצרת, אותה אימן במשך כחמישה מחזורים עד שעזב וחתם בבני יהודה. לאחר ארבעה משחקים בלבד על הקווים וכשבני יהודה במקום החמישי בליגה, ברקוביץ' פוטר מתפקידו ב-25 בנובמבר 2020, בעקבות תקרית בה קילל את הפרשן וכדורגלן העבר לירן שטראובר ואיים עליו, לאחר שקבוצתו הפסידה 2:1 להפועל חיפה בליגה.
ב-1 במרץ 2021 שב לקדנציה שנייה כמאמן הפועל הפועל אום אל-פחם. לאחר 24 שעות ומשחק אחד שהדריך התפטר ברקוביץ' מתפקידו, בשל סיבות אישיות.
ב-17 ביוני 2021 מונה למאמנה של סקציה נס ציונה. בתום העונה עלה עם הקבוצה לליגת העל לאחר שנתיים של היעדרות. ב-10 במאי 2022 מונה למאמן הפועל חדרה לעונת 2022/2023, אך ב-16 במאי, לאחר פחות משבוע, הודיע על עזיבת הקבוצה וב-1 ביוני האריך את חוזהו בסקציה נס ציונה.
אדרבה
אדרבה הוא אלבום סולו מספר 8 של הזמר יוצר החסידי אברהם פריד. האלבום יצא ב-1990 בחברת גל פז האלבום מכיל שירים בעברית ויידיש.
רקע.
מהאלבום יצא הלהיט "אדרבה". שיר ממילותיו של רבי אלימלך מליז'נסק והלחין יוסי גרין, שהשתרש בצורה בולטת בתרבות הישראלית וזכה לגרסאות כיסוי כשהזמר הבולט שביצע את השיר מחדש הוא עמיר בניון. קאבר בולט נוסף הוא של מקהלת הילדים יידיש נחת באלבום 'יידיש נחת - מתנה טובה'.
מעגל השנה 3
מעגל השנה 3 הוא אלבום סולו מספר 7 של הזמר יוצר החסידי אברהם פריד. האלבום יצא ב-1989 בחברת גל פז והוא מורכב ממחרוזות של שירים עתיקים ומפורסמים במוזיקה החסידית.
רקע.
האלבום יצא ב-1989 ובו 6 רצועות עם מחרוזות חסידיות, מהאלבום יצאו שירים מוכרים כמו "ימים על ימי מלך".
מלחמת הקונפדרציה
מלחמת הקונפדרציה (בספרדית: Guerra de la Confederación) או מלחמת הקונפדרציה הפרו-בוליביאנית (בספרדית: Guerra contra la Confederación Perú-Boliviana) הייתה מלחמה שהתקיימה בין השנים 1836–1839 בין הקונפדרציה הפרו-בוליביאנית לצ'ילה וארגנטינה. הרקע לפתיחת המלחמה היה איחודן של שתי רפובליקות פרו עם בוליביה ויצירת הקונפדרציה, מהלך שאיים על העליונות הכלכלית של צ'ילה והוביל אותה להכרזת מלחמה. הרוב הגדול של הקרבות נערכו בשטח שנכלל היום בפרו, כאשר כוחות צ'יליאנים נעזרו במחתרת הפרואנית כדי להפיל את השלטון הבוליביאני בפרו.
לפני המלחמה קדמה מלחמת סלאברי וסנטה קרוז, ובסופה צבא בוליביה כבש את הרפובליקה הצפונית והדרומית של פרו. את רוב הלחימה ניהל נשיא בוליביה לשעבר, נשיא הקונפדרציה ו'המגן העליון' שלה, אנדרס דה סנטה קרוז. לאחר כיבוש פרו בידיי בוליביה סופחה פרו אל תוך הקונפדרציה, מה שהוביל ליצירת הקונפדרציה הפרו בוליביאנית. הקונפדרציה, כך ראו בה הצ'יליאנים, היוותה איום מוחשי על כלכלת צ'ילה שהייתה אז היציבה ביותר באמריקה הלטינית.
המלחמה החלה כשצבא צ'ילה הכריז מלחמה על הקונפדרציה, בזמן שצבא הקונפדרציה פלש לארגנטינה והוביל גם אותה להכרזת מלחמה. בצ'ילה הוקם 'צבא השיקום' יחד עם המחתרת הפרואנית שמטרתו הייתה לכבוש את לימה ולפרק את הקונפדרציה. במקביל, רוב הקרבות שהתרחשו בשנת 1836 ו-1837 התקיימו בין צבא הקונפדרציה לצבא ארגנטינה, ולאחר ניצחונות רבים של הקונפדרציה ארגנטינה הפסיקה את הכרזת המלחמה שלה והגיעה להסכם עם הקונפדרציה שלא תתערב לטובת צ'ילה בלחימה.